
Ministru kabineta noteikumi Nr. 292
Rīgā 2025. gada 20. maijā (prot. Nr. 20 8. §)
Grozījumi Ministru kabineta 2002. gada 9. aprīļa noteikumos Nr. 149 "Noteikumi par aizsardzību pret jonizējošo starojumu"
Izdoti saskaņā ar likuma "Par radiācijas drošību un kodoldrošību" 
3.panta trešo daļu un 17.panta pirmo daļu
· Izdarīt Ministru kabineta 2002. gada 9. aprīļa noteikumos Nr. 149 "Noteikumi par aizsardzību pret jonizējošo starojumu" (Latvijas Vēstnesis, 2002, 56. nr.; 2003, 157. nr.; 2004, 52., 69. nr.; 2006, 45. nr.; 2021, 123A. nr.; 2023, 111. nr.) šādus grozījumus:
· 1. Svītrot 29. punktu.
· 2. Svītrot 31. punktu.
· 3. Izteikt 32. punktu šādā redakcijā:
· "32. Papildus efektīvās dozas pamatlimitam 16 līdz 18 gadu veciem mācekļiem un studentiem ir šādi ekvivalentās dozas pakārtotie limiti:
· 32.1. ekvivalentā doza acs lēcai – 15 mSv gadā;
· 32.2. ekvivalentā doza jebkurai 1 cm2 lielai ādas virsmai – 150 mSv gadā;
· 32.3. ekvivalentā doza plaukstām, apakšdelmiem, pēdām un potītēm – 150 mSv gadā."
· 4. Izteikt 33.1. apakšpunktu šādā redakcijā:
· "33.1. A kategorija – tie apstarošanai pakļautie darbinieki, kuru paredzamā efektīvā doza var pārsniegt 6 mSv gadā vai ekvivalentā doza acs lēcai var būt lielāka par 15 mSv gadā, vai ekvivalentā doza ādai, plaukstām, apakšdelmiem, pēdām un potītēm var būt lielāka par 150 mSv gadā;".
· 5. Izteikt 33.2. apakšpunktu šādā redakcijā:
· "33.2. B kategorija – tie apstarošanai pakļautie darbinieki, kuri nav klasificēti kā A kategorijas darbinieki."
· 6. Izteikt 125. punktu šādā redakcijā:
· "125. Ja konstatēts, ka radona vidējā īpatnējā radioaktivitāte ēkā ir lielāka par 300 Bq/m3 gadā, ēkas vai dzīvokļa īpašnieks informē par to īrnieku un centru (ja radona līmeni noteikusi akreditēta laboratorija). Centrs informē iedzīvotājus par paredzamo kaitējumu viņu veselībai un kopīgi ar ēkas vai dzīvokļa īpašnieku vai īrnieku izlemj par aizsardzības pasākumu veikšanu radona kaitīgās ietekmes samazināšanai."
· 7. Izteikt 128. punktu šādā redakcijā:
· "128. Būvniecības procesa dalībnieki ir atbildīgi par to, lai jaunuzceltajā ēkā vai dzīvoklī radona vidējā īpatnējā radioaktivitāte nepārsniegtu 300 Bq/m3 gadā."
· 8. Papildināt ar 134.1 punktu šādā redakcijā:
· "134.1 Darba devējs nodrošina radona mērījumus:
· 134.11. darba vietās, kas atrodas pirmajā stāvā vai stāvā, kas pilnībā vai daļēji iedziļināts attiecībā pret planēto zemes līmeni, teritorijās, kuras saskaņā ar Nacionālo radona rīcības plānu ir noteiktas kā teritorijas ar augstu radona līmeni;
· 134.12. darba vietās, kas ir noteiktas Nacionālajā radona rīcības plānā."
· 9. Izteikt 135. punktu šādā redakcijā:
· "135. Ja virszemes un pazemes darba vietās radona vidējā īpatnējā radioaktivitāte ir lielāka par 300 Bq/m3 gadā, darba devējs informē centru un nodrošina aizsardzības pasākumus radona kaitīgās ietekmes samazināšanai darba vietās, kā arī nepieļauj grūtnieču nodarbināšanu minētajās darba vietās visā grūtniecības laikā."
· 10. Izteikt 136. punktu šādā redakcijā:
· "136. Ja nav iespējams samazināt radona īpatnējo radioaktivitāti līdz 300 Bq/m3, darba vietu pielīdzina vietai, kurā veic darbības ar jonizējošā starojuma avotiem, un darba devējs informē centru, kā arī piemēro attiecīgajam nodarbinātajam šajos noteikumos darbiniekiem noteiktos aizsardzības pasākumus."
· 11. Papildināt ar 136.1 punktu šādā redakcijā:
· "136.1 Centrs informē darba devējus par Nacionālajā radona rīcības plānā iekļautajām darba vietām, kurās var būt paaugstināts radona līmenis vai kurās var būt pārsniegta šo noteikumu 135. punktā minētā pieļaujamā radona radioaktivitāte."

